**ŐSZTŐL ÚJRAINDUL AZ INNOVÁCIÓS SAJTÓKLUB**

Az Eötvös Loránd Tudományegyetem a hazai kutatás, fejlesztés és innováció kiemelkedő intézményeként idén tavasszal indította el Innovációs Sajtóklub elnevezésű eseménysorozatát abból a célból, hogy a kutatócsoportjaiban elért tudományos eredményeket rendszeresen bemutassa, valamint elérhetővé tegye az érdeklődők számára.

Az idei ősz következő rendezvényét **2022. november 23-án, 10 órakor** tartjuk, amelyre ezúton

**tisztelettel meghívjuk.**

A sajtóklub témája: **Evidenciaalapú gyógypedagógiai tudományos eredmények hasznosítási lehetőségei egy Kenyai humanitárius iskolafejlesztési program során**

A találkozón a résztvevők betekintést nyerhetnek

* a Hungary Helps támogatásával az ELTE Bárczi Gusztáv Gyógypedagógiai Kar és az ADRA Adventista Fejlesztési és Segély Alapítvány közösen megvalósított Inkluzív iskolafejlesztési programjába Migori megye, Muhuru térség különböző településein.
* a fejlesztő csapat fogyatékossággal élő gyermekeket érintő szűrési és fejlesztési tevékenységeibe és ennek eredményeibe, valamint a helyi szereplők empowermentjét célzó aktivitásokba és a helyi közösségek szemléletformálásának lehetőségeibe.

**A sajtóklub helyszíne**: ELTE Bárczi Gusztáv Gyógypedagógiai Kar „A” épület 202. terem.

Budapest, IX. kerület, Ecseri út 3.

Köszöntőt mond **Dr. Darázs Lénárd,** az Eötvös Loránd Tudományegyetem általános ügyekért felelős rektorhelyettese

**A sajtóklub előadói:**

**Dr. habil. Papp Gabriella,** az ELTE Bárczi Gusztáv Gyógypedagógiai Kar dékánja

**Dr. habil. Perlusz Andrea,** a projekt szakmai vezetője, az ELTE Bárczi Gusztáv Gyógypedagógiai Kar stratégiai és tudományos ügyek dékánhelyettese

**Sitkei Zoltán,** a projekt vezetője, az ADRA Adventista Szeretetszolgálat Alapítvány ügyvezető igazgatója,valamint a fejlesztő team tagjai

**Edwin Wagah** az Ubin-Adam Afrika Foundation elnöke

**Háttér:**

A „SUNCEP Iskolafejlesztési program és módszertani támogatás Kenyában fogyatékossággal élő diákok részére” című projekt egy 10 fős fejlesztő team és 5 kenyai általános iskola együttműködésével valósul meg, amelynek célja a befogadó, mindenki számára hatékony nevelés – oktatás megvalósítása, valamint egyidejűleg olyan módszertani műhelyek kialakítása, amelyek további intézményeket tudnak támogatni a horizontális tanulásban. Az ADRA Adventista Fejlesztési és Segély Alapítvány és az Eötvös Loránd Tudományegyetem Bárczi Gusztáv Gyógypedagógiai Kar közös pályázatát a Hungary Helps program keretében Magyarország Kormánya támogatta.

A rendezvényen előadóink prezentációi után egyéni interjúk készítésére is lehetőséget biztosítunk.

**Kérjük, hogy részvételi szándékukat, interjúigényeiket jelezzék a** **tudomany@barczi.elte.hu** **e-mail címen!**

A sajtóklub az MEC\_N 141307 jelű pályázat keretében, a Nemzeti Kutatási, Fejlesztési és Innovációs Hivatal támogatásával valósul meg.